                                                                      ANUNȚ
CONCURS REZIDENȚIAT - SESIUNEA  15 NOIEMBRIE 2026
PENTRU DESFĂȘURAREA CONCURSULUI DE REZIDENȚIAT 
PE LOC ȘI PE POST ÎN MEDICINĂ, MEDICINĂ DENTARĂ ȘI FARMACIE, 
SESIUNEA 15 NOIEMBRIE 2026

Ministerul Sănătății organizează concurs de intrare în rezidențiat pe post și rezidențiat pe loc în domeniile medicină, medicină dentară și farmacie la data de 15 noiembrie 2026. Concursul se va desfășura în centrele universitare : București, Cluj-Napoca, Craiova, Iași, Târgu Mureș si Timișoara.


Inscrierile pentru concurs se vor efectua în perioada 07-20 octombrie 2026, prin direcțiile de sănătate publică județene si a municipiului București, respectiv ministerele cu rețea sanitară proprie. Dosarele de concurs pot fi depuse si prin poșta sau servicii de curierat, în perioada 07-20 octombrie 2026, inclusiv data postei, la adresa: 
  Direcția de Sănătate Publică Caraș - Severin
  Str. Spitalului, nr.36
  Loc. Reșița
  Județul Caraș - Severin 

Programul de depunere a dosarelor va fi următorul:

De luni pana joi - între orele 9,00-16,00

Vineri - între orele 9,00-14,00


Dosarul de înscriere a candidatului va conţine următoarele documente:

    a) cererea de înscriere la concurs, în care se vor menţiona:

    (i) numele candidatului, iniţiala/iniţialele tatălui, precum şi toate prenumele candidatului înscrise în buletinul, cartea de identitate, paşaportul, permisul de ședere cu care se va legitima la intrarea în sală, aflat în termen de valabilitate;

    (ii) centrul universitar şi domeniul pentru care concurează;

    (iii) acordul pentru folosirea numelui şi pentru afişarea rezultatului pe internet;

    (iv) declaraţie de consimţământ pentru prelucrarea datelor cu caracter personal pentru toate etapele concursului, iar pentru cei confirmați și pe toată durata pregătirii. Datele vor fi tratate confidential confidenţial, în conformitate cu prevederile Regulamentului (UE) nr.679/2016 al Parlamentului European și al Consiliului din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi libera circulaţie a acestor date si de abrogare a Directivei 95/46/CE, cu modificările şi completările ulterioare;

    b) copia buletinului, cărţii de identitate, paşaportului (paginile din care reies numele şi prenumele candidatului, precum şi data naşterii), respectiv a permisului de ședere pe teritoriul României, documente care trebuie să fie în termen de valabilitate;
    c) copia legalizata a diplomei de licenţă de medic, stomatolog (medic dentist) sau farmacist. Absolvenţii promoţiei 2025 pot prezenta, până la eliberarea diplomei de licenţă, copia legalizata a adeverinţei privind promovarea examenului de licenţă;
    d) adeverinţa (original) eliberată de unitatea în care este încadrat, din care să reiasă specialitatea în care este confirmat şi tipul contractului individual de muncă, numai pentru rezidenţi şi specialişti;

 e) adeverinta medicala (original) care sa ateste starea de sanatate , eliberat de unitatea sanitară teritorială desemnată de direcția de sănătate publică județeană sau a municipiului București, în care se precizează că este apt/inapt din punct de vedere medical(fizic și neuropsihic) pentru exercitarea activității în domeniul pentru care candidează , 

    f) copia actelor doveditoare (certificat de căsătorie etc.) privind schimbarea numelui faţă de numele înscris în diploma de licenţă, dacă este cazul;

     g) chitanţa de plată a taxei de concurs în valoare de 500 lei/candidat, achitată pe numele candidatului. Taxa se va plăti în contul IBAN nr. RO36TREZ70020E365000XXXX, CUI -4266456.

            Persoanelor care nu îşi exprimă acordul pentru prelucrarea datelor cu caracter personal le vor fi respinse dosarele de concurs.

Candidații care nu doresc sa depuna documentele în copie legalizată se pot prezenta pentru depunerea dosarului la orice directie de sănătate publică, având asupra lor si documentele în original, în vederea certificării. 
Candidatii din categoria românilor de pretutindeni, posesori ai diplomei de medic, medic dentist/medic stomatolog ori farmacist obtinută în România ori intr-un alt stat membru al Uniunii Europene, precum si candidatii din Republica Moldova, absolventi cu diploma de licenta obtinuta in ultimii 5 ani la Universitatea de Medicina si Farmacie “Nicolae Testemitanu”din Chisinau pentru locurile fara plata taxelor de scolarizare, dar cu bursa, oferite romanilor de pretutindeni de catre Ministerul Educatiei și Cercetării, conform Legii nr.299/2007 privind sprijinul acordat romanilor de pretutindeni, republicata, cu modificarile si completarile ulterioare, sustin concursul in aceleasi conditii precum cetatenii romani, insa concureaza pe locurile publicate de acest minister, care le va distribui pe centrele universitare. Acesti candidati se inscriu la concurs prin Universitatea de Medicina si Farmacie “Carol Davila”din Bucuresti, in conditii similare celorlalti candidati si cu respectarea prevederilor anuntului de concurs.

Dupa finalizarea înscrierilor, respectiv 20.10.2026, candidatii nu mai pot solicita, sub niciun motiv,  schimbarea centrului de susținere a concursului.

Un candidat poate depune un singur dosar de concurs. 
            Depunerea mai multor dosare ale aceleiași persoane pentru unul sau mai multe domenii de concurs, atrage măsura eliminării candidatului respectiv din concurs. 


Publicația de concurs, Metodologia de concurs, precum și Lista locurilor și posturilor scoase la concurs pot fi consultate pe site_ul Ministerului Sănătății la rubrica Rezidențiat.

                                                               DIRECTOR EXECUTIV,

                                                                      Jr. Miloș Dănilă
